
	1. Poslovno-informacijski softver (ERP)

	1.1. Snimka postojećeg stanja

	
	Potrebno izvršiti detaljnu snimku stanja postojećeg aplikativnog rješenja te kreirati dokument o aktualnom stanju informatizacije promatranih poslovnih područja.
	
	

	1.2. Osnovne funkcionalnosti sustava

	
	Upravljanje matičnim podacima i klasifikacije – modul mora sadržavati osnovne postavke sustava, radni kalendar, korisnike, zaštite, prava, matične podatke artikala, matične podatke poslovnih partnera, prijevod te osigurati konzistentnost podataka cjelovitog informacijskog sustava.
	
	

	
	Upravljanje računovodstvom i financijama - modul mora imati mogućnost evidencije i obrade financijskih dokumenata, saldakonti kupaca i dobavljača, glavnu knjigu, devizno poslovanje, konto kartice, otvorene stavke, bilanca unutar poduzeća, kamate, kompenzacije i tečajne razlike, opomene, IOP obrasce, statističke prikaze uspješnosti, putne nalozi, blagajničko poslovanje, osnovna sredstva, poreznu evidenciju. Program mora imati mogućnost automatskog i ručnog knjiženja poslovnih događaja. Mora biti podržana mogućnost da salda konti budu u domaćoj i stranoj valuti. Računovodstvene pomoćne knjige moraju biti integrirane u glavnu knjigu, bez dupliciranog unosa podataka. 
	
	

	
	Upravljanje prodajom i marketingom - modul mora uključivati kalkulacije proizvoda (prodajna cijena, cjenici, rabatna politika), prodajne šifrante (kupci, kontakti, prodavači, timovi, zadaci, poslovne prilike), provjeru mogućnosti proizvodnje, obradu i povezanost prodajnih dokumenata (ponude, narudžbe, nalog za isporuku, otpremnica, račun, pro forma - stablo dokumenata), marketing (kampanje, segmentiranje tržišta, zaduženja), upravljanje prodajom, fakturiranje, knjiga IRA za PDV, robno knjigovodstvo, maloprodaja (s izdvojenom lokacijom i uključene 4 POS-kase), veleprodaja, komisijska prodaja, analiza i izvještavanje, upravljanje kupcima (opći i komercijalni podaci, rabatne politike, grupe kupaca, cjenici po kupcima i artiklima), ispis komercijalnih dokumenata na više jezika i valuta, šifriranje artikala prema zahtjevima kupaca i partnera, izrada kataloga artikala, izvještaji po komercijalistima i odjelima.
	
	

	
	Upravljanje nabavom – modul mora imati mogućnost kreiranja nabavnih šifranta (dobavljači, artikli, planiranje, zahtijevanje), obradu nabavnih dokumenata, zalihe i obračun troškova, analiziranja i izvještavanja, upravljanja nabavom, likvidacija URA, knjiga URA za PDV, sitni inventar u uporabi, obradu i povezanost nabavnih dokumenata (upiti, ponude, narudžbe, primke - stablo dokumenata), praćenje potrošnje materijala, odobravanje dokumenata, interne narudžbenice, upravljanje dobavljačima (komercijalni podaci, ocjenjivanje), ispis komercijalnih dokumenata na više jezika i valuta, import cjenika dobavljača, izvještaji po komercijalistima i odjelima.
	
	

	
	Upravljanje proizvodnjom – modul za podršku procesima mora imati mogućnost praćenja proizvodnje (evidencije zahtjeva za proizvodnjom, tehnološki opisa, sastavnice proizvoda), praćenja svih procesa preko radnog naloga, dizajn proizvoda i proizvodnih postupaka (posebni nacrti po fazama, više proizvodnih tehnologija), kapaciteta (pogoni, strojne grupe, strojevi, radnici), planiranje i terminiranje (kalendari, planovi proizvodnje, simulirani radni nalozi, prioriteti), troškovnici, izvršenje (planirani, potvrđeni, lansirani i dovršeni radni nalozi, temeljnice proizvodnje, temeljnice izlaza, temeljnice utroška), obračun troškova, izvješća i analiza proizvodnje, baza normativa i tehnologija sa sastavnicama, praćenje proizvodnje i upravljanje pogonom, obračun proizvodnje i modul troškova, vizualno upravljanje proizvodnjom, praćenje proizvodnje putem barkoda, rezervacija strojeva i repromaterijala (ažuriranje po potrošnji/isporuci), praćenje proizvodnje putem tableta ili mobilnog uređaja, povezanost radnih naloga s komercijalnim i skladišnim dokumentima (narudžba, zaduženje i otpremnica), proizvodnja po lotovima i šaržama, automatsko zatvaranje radnog naloga, mogućnost izmjene i kopiranja tehnologije, objedinjavanje radnih naloga, analize i izvještaje, praćenje zastoja, praćenje poslova kod kooperanata, evidencija rada zaposlenika po radnim nalozima i operacijama.
	
	

	
	Upravljanje financijama i knjigovodstvom – modul podršku poslovnim procesima u računovodstvu i financijama mora imati evidenciju troškova, platnog prometa, salda konti dobavljača i kupaca - objedinjeno i zasebno, poreznih evidencija, robno i financijsko knjigovodstvo, urudžbiranje, povezivanje s vanjskim dokumentima (scan), knjigovodstvo osnovnih sredstava i sitnog inventara, obračun PDV-a (iz knjiga URA/IRA) i ostalim obavezni porezni izvještaji, analize i izvještaji (račun dobiti i dobitka po danu, mjesta prihoda i rashoda), automatizirana zaključna knjiženja i prijenos početnog stanja, odobravanje računa i dokumenata, definiranje rasporeda troškova, samostalno postavljane shemi knjiženja, praćenje zakonskih propisa (izmjena obrazaca, JOPPD), arhiva računa, evidencija dokumenata po datumima (zaprimanja, izdavanja, odobravanja), tečaji/tečajne razlike, obračun kamata, mogućnost izdavanja jednog računa za više otpremnica (uključujući istovremeno robu i proizvode), pretraživanje dokumenata po stavkama (iznos, broj, naziv), automatsko knjiženje izvoda (pretraživanje komitenata po IBAN broju), obračun plaća i putnih naloga.
	
	

	
	Upravljanje imovinom – modul mora sadržavati glavnu knjigu, upravljanje bankovnim računima, upravljanje gotovinom i blagajnama, potraživanja, dugovanja, dugotrajnu imovinu, zalihe, analize po dimenzijama i financijske analize.
	
	

	
	Upravljanje artiklima – modul mora imati mogućnost zadavanja limita vrijednosti i količina zaliha po skladištima (minimalne, maksimalne, optimalne), povezivanje sa vanjskim dokumentima, dodatne šifre (kupaca ili dobavljača), dodatni nazivi, stavljanje artikala van upotrebe.
	
	

	
	Održavanje – modul mora imati mogućnost kreiranja plana održavanja (strojeva, vozila, objekata, mjerne opreme), evidenciju održavanja po strojevima (metode, upute, alati, vrijeme potrebno za remont), vidljivost status remonta, praćenje troškova održavanja po opreme, uslužno održavanje (servis vanjskim kupcima).
	
	

	
	Transport i logistika – modul mora imati mogućnost evidencije voznog parka, povezivanje s djelatnicima i putnim nalozima.
	
	

	
	Skladišno poslovanje – modul mora imati mogućnost zaduživanja i razduživanja robe, evidenciju skladišnih lokacija, planiranje i izvršavanje, obradu robe prema nalozima, skladišne dokumenti (međuskladišnice, primke, otpremnice), postave tipova skladišta, putove prijenosa, FI-FO princip, mogućnost više artikala na jednom paletnom mjestu, automatsko pražnjenje paletnim mjesta razduživanjem, zaduživanje količinski i vrijednosno, praćenje izdavanja po zaposlenicima (alati, uzorci, mjerna oprema), nalozi sa slaganje sa svim informacijama (lokacija, šifra, kataloški broj, kupac), barkod.  
	
	

	
	Kontrola – modul mora imati mogućnost nadzora nad kontrolom proizvodnje (ulazna, procesna, izlazna), evidenciju ulaza, obrade i rješavanja nesukladnosti i reklamacija, praćenje materijala i proizvoda po šaržama i lotovima, prijava nesukladnosti (unutarnje i vanjske), mjerni izvještaji, certifikata.
	
	

	
	Upravljanje logistikom – modul mora sadržavati skladišno poslovanje, definiranje skladišta i povezivanje sa skladišnim dokumentima, upravljanje zalihama: FIFO, prosječna, predmetna, planska; optimizacija zaliha: MRP planiranje, stohastičko planiranje; Inventure, rad sa bar kodovima (dlanovnici), pakiranje i otprema; Nabava, planiranje nabave, prijedlog odgovarajuće količine i dobavljača, automatsko kreiranje narudžbenice nabave; Intrastat.
	
	

	
	Upravljanje komercijalom (prodaja) – modul mora imati mogućnost komunikacije sa poslovnim partnerima (upiti, ponude), analize ponuda, računa, analize uspješnosti po prodajnim programima, klasifikacijama, projektima, narudžbe prema proizvodnji, pregled vremena odgode i plana isporuke.
	
	

	
	Upravljanje ljudskim potencijalima – modul mora imati mogućnost obračuna dohotka od nesamostalne djelatnosti; obračun svih vrsta dohotka od samostalne djelatnosti, podatke o zaposlenima, godišnje odmore, određene paramtere obračuna plaće, pokrivenost svih zakonskih obveznih podataka (JOPPD i ostalo), evidenciju o školovanju, usavršavanju, atestima zaposlenika.
	
	

	
	Upravljanje planiranjem proizvodnih kapaciteta – modul mora imati mogućnost detaljnog praćenje proizvodnje po resursima te terminiranje proizvodnih procesa, rasporeda operacija (strojno, ručno), pregleda rada i analize te mora sadržavati radni kalendar po resursima.
	
	

	
	Upravljanje direktorskim informacijskim sustavom – modul mora imati mogućnost pregleda svih prikupljenih podataka u obliku tablica i grafova, analiza, pregleda podataka za potrebe uprave, novčanih tokova, web portala.
	
	

	1.3. Dodatne funkcionalnosti sustava

	
	Automatski uvoz:
o Tečaja
o Informacija o Firmi/Tvrtki iz Sudskog registra
o Izvodi.
	
	

	
	Poveznica sa e-standardima razmijene dokumenata: Fina, Moj eRacun, EDI.
	
	

	
	Business intelligence uključen u poslovni sustav.
	
	

	
	Računovodstveni DMS (Document management sistem) uključen u poslovni sustav.
	
	

	
	Mogućnost ručnog i automatskog backupa.
	
	

	
	[bookmark: _GoBack]Otvorenost poslovnog sustava prema drugim sustavima te mogućnost integracije sa drugim sustavima.
	
	

	
	Poslovni sustav koristi Microsoft SQL Server kao bazu podataka.
	
	

	
	Mogućnost rada sa udaljenih lokacija.
	
	

	
	Mogućnost slanja kriptiranih platnih lista na e-mail.
	
	

	
	Mogućnost automatizacije (dizajn i korištenje) korisnički definiranih poslovnih procesa.
	
	

	
	Izrada zaključka godine.
	
	

	
	Licenciranje po konkurentnom korisniku (broj istovremenih korisnika).
	
	

	1.4. Tehnološke performanse sustava

	
	Sučelje: Standardno Windows sučelje i načela rada (po standardima sličnim MS Office programima kako bi se postigla kompatibilnost sa postojećom IT okolinom).
	
	

	
	Mogućnost ispisa dokumenata na standardne pisače, POS pisače, termalne pisače za naljepnice, spremanje u PDF formatu, izvoz u MS Excel, kako bi se postigla kompatibilnost sa postojećom IT okolinom.
	
	

	
	Kontrola pristupa pojedinim podacima sukladno pravima prijavljenog korisnika.
	
	

	
	Podrška za rad na ručnim terminalima  u skladištu.
	
	

	
	Mogućnost samostalnog kreiranja poslovnih izvještaja i njihovo spremanje za buduća korištenja.
	
	

	1.5. Implementacija sustava

	
	Instalacija ERP sustava na klijentska računala i server.
	
	

	
	Transfer matičnih podataka – učitavanje podataka iz digitalnog formata u novi ERP sustav: Identi, subjekti, početno stanje, osnovna sredstva i kadrovska evidencija.
	
	

	
	Uvođenje projekta u rad- projekt uvođenja u rad će obuhvatiti poslovne procese: robno\materijalno poslovanje, financijsko poslovanje, kadrovska evidencija i obračun plaća, putni nalozi, blagajničko poslovanje, složena proizvodnja, poslovna inteligencija, Documentmanagement sistem te dugotrajna imovina.
	
	

	
	Kroz radionice sa odgovornim korisnicima konzultanti isporučitelja usluga će obaviti parametrizaciju ERP sustava i verifikaciju poslovnih procesa. Svi verificirani poslovni procesi zajedno sa postavkama sustava predstavljat će projekt uvođenja u rad koji će biti osnova za izvođenje edukacija krajnjih korisnika.

(Terminski plan radionica usklađuju voditelj projekta Naručitelja i Ponuditelj usluga, pazeći da se radionice odvijaju pravovremeno, odnosno da ne prođe previše vremena od radionica do početka korištenja sustava u praksi).
	
	

	
	Ponuditelj mora osigurati minimalno tri (3) načina pružanja podrške korisnicima:
1) Putem interneta (Help Desk)
2) Putem e-maila
3) Putem telefona/mobitela
Vrijeme odaziva je najduži prihvatljivi vremenski period koji smije proteći od trenutka prijave problema do početka rješavanja problema. Vrijeme odziva radnim danom za rješavanje problema mora biti ugovorno definirano unutar 24 h od prijave problema.
	
	

	2. Edukacija za korištenje ERP sustava

	
	Osposobljavanje 10 zaposlenika Naručitelja za korištenje ERP sustavom u skladu s njihovim radnim zadacima. Obuhvaća trajanje edukacije od 30 sati za svakog pojedinog zaposlenika što daje ukupan zbroj od 300 sati edukacije.
Po završetku obuke stručni djelatnici trebaju biti osposobljeni za korištenje softvera u obavljanju radnih zadataka u okviru djelokruga rada.
	
	




U  _____________________dana__________________


____________________________
                                                                                                                                                                                        pečat i potpis



